ПРОТОКОЛ № 10
от заседанието на Комисия по правни въпроси 
на Висшия съдебен съвет, проведено на 23 март 2015 г.

Днес, 23 март 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА 						НЕЗАБРАВКА СТОЕВА  - отсъства

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следната допълнителна точка:
- Писмо от Министерство на правосъдието с молба за съдействие при реализиране на пилотен модел за прилагане на изискванията на чл. 22 от Директивата за изготвяне на индивидуална оценка на пострадалото лице, която да послужи за взимане на мерки за защита и закрила на жертвите от вторична и повторна виктимизация, както и от натиск, сплашване и саморазправа, докато участват в правни процедури, и готовност за включване в работна среща и предоставяне на допълнителна информация.
- Писмо от председателя на Административен съд гр. Велико Търново, във връзка с измененията на осигурителното право в сила от 2015 г. относно условията за пенсиониране по общия ред, за становище. /отложена точка от 16.03.2015 г./

Д Н Е В Е Н   Р Е Д:

1. ОТНОСНО: Писмо от ОЗК „Застраховане” АД във връзка с подадени документи от Николай Светославов Ранков – съдебен помощник във ВАС за изплащане на обезщетение по щета № 0502-130-2012-00001.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение писмото на ОЗК „Застраховане” АД във връзка с подадени документи от Николай Светославов Ранков – съдебен помощник във ВАС за изплащане на обезщетение по щета № 0502-130-2012-00001.

2. ОТНОСНО: Сигнал от Виктор Венцеславов Данаилов и Венцеслав Данаилов Данаилов от гр. Кюстендил относно неизплащане на застрахователно обезщетение от ОЗК „Застраховане” АД.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение сигнала на Виктор Венцеславов Данаилов и Венцеслав Данаилов Данаилов от гр. Кюстендил относно неизплащане на застрахователно обезщетение от ОЗК „Застраховане” АД, тъй като същото е изпратено до Застрахователното дружество по компетентност.
3. ОТНОСНО: Доклад от Галина Карагьозова – член на ВСС и ръководител проект „Подкрепа за ВСС, свързана с изграждането на капацитет и подобряване на ефективността на съдебната система” по НФМ относно предложения за законодателни промени в АПК, НПК и ГПК във връзка с прецизиране на нормативната уредба на електронното призоваване.

КОМИСИЯТА ПО ПРАВНИ ВЪПРОСИ
Р Е Ш И:

3.1. Изразява положително становище по проекта на предложения за законодателни промени в АПК, НПК и ГПК във връзка с прецизиране на нормативната уредба на електронното призоваване.
3.2. Препоръчва на ръководителя на проекта да внесе предложенията за разглеждане на заседание на Висшия съдебен съвет.

4. ОТНОСНО: Решение на КПЕПК от 16.03.2015 г. относно предложения за конкретни мерки за постигане на целите, посочени в Стратегията за превенция и противодействие на корупцията в съдебната система за 2015 г., в срок до 27.03.2015 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Комисията няма самостоятелни ангажименти по Стратегията. По предвидените мерки ще работи съвместно със съответните комисии.

5. ОТНОСНО: Решение на Комисия „Международна дейност” от 11.03.2015 г. относно предоставяне на бележки, коментари и нови мерки по първи вариант на Националната програма за реформи за 2015 г. и Приложение 1 към НПР, в срок до 19.03.2015 г.

КОМИСИЯТА ПО ПРАВНИ ВЪПРОСИ
Р Е Ш И:

5.1. Няма бележки, коментари и предложения по първия вариант на Националната програма за реформи за 2015 г. и Приложение 1 към НПР.

6. ОТНОСНО: Писмо от председателя на Апелативен съд гр. Варна с молба за становище относно зачитане на стаж като магистрат, обуславящ правото на обезщетение по чл. 225 от ЗСВ при освобождаване от длъжност и заявление от Иван Ангелов Лещев – съдия в АС-Варна.

КОМИСИЯТА ПО ПРАВНИ ВЪПРОСИ
Р Е Ш И:

6.1. Стажът набран като стажант-съдия и в качеството на арбитър в органите на Държавния арбитраж не следна да бъде зачитан като стаж в органите на съдебната власт в хипотезата на чл. 225, ал. 1 от ЗСВ.
6.2 Стажът като младши съдия и младши прокурор следва да се зачита като стаж в органите на съдебната власт при определяне правото и размера на обезщетението по чл. 225, ал. 1 от ЗСВ.
МОТИВИ: Имущественото право на еднократно парично обезщетение при освобождаване от длъжност на съдия, прокурор или следовател с повече от 10 години стаж на такава длъжност по чл. 225, ал. 1 от ЗСВ изисква стажът да е набран в органите на съдебната власт, като продължителността му над 10 до 20 години определя размера на обезщетението. Правото на обезщетение при освобождаване от магистратска длъжност за първи път е уредено със ЗСВ от 1994 г. и относно него не е предвидено приравняване на прослуженото време като арбитър. В този смисъл е и решение № 223/2014 г. на ВКС по граждански дело № 1463/2014 г. III-то ГО, ГК.
6.3. Решението да се изпрати на председателя на Апелативен съд гр. Варна с копие до съдия Иван Лещев.

7. ОТНОСНО: Декларация от Асоциация на специализираните счетоводни предприятия, Българска фасилити мениджмънт асоциация, КЧСИ, КТ „Подкрепа”, Национално сдружение за недвижими имоти, Национален съюз на юрисконсултите, Нотариална камара на РБ, Сдружение „Брокери на имоти” относно внесения проект на Закон за изменение и допълнение на Закона за адвокатурата.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение Декларацията от Асоциация на специализираните счетоводни предприятия, Българска фасилити мениджмънт асоциация, КЧСИ, КТ „Подкрепа”, Национално сдружение за недвижими имоти, Национален съюз на юрисконсултите, Нотариална камара на РБ, Сдружение „Брокери на имоти” относно внесения проект на Закон за изменение и допълнение на Закона за адвокатурата.

8. ОТНОСНО: Писмо от председателя на Окръжен съд гр. Монтана с молба за становище относно издаден изпълнителен лист от СИС при РС-Монтана.
КОМИСИЯТА ПО ПРАВНИ ВЪПРОСИ
Р Е Ш И:

8.1. Комисията няма правомощия да тълкува закона и да дава консултации. Решението на поставения въпрос е изцяло в правомощията на административния ръководител.
8.2 .Решението да се изпрати на председателя на Окръжен съд гр. Монтана.

9. ОТНОСНО: Писмо от Камарата на частните съдебни изпълнители относно решаване на проблемите с несъбраните вземания.

КОМИСИЯТА ПО ПРАВНИ ВЪПРОСИ
Р Е Ш И:

9.1. Изразява готовност за разговор с ръководството на Камарата на частните съдебни изпълнители и го кани на заседанието на Комисията, насрочено на 27.04.2015 г. от 15.00 часа.

10. ОТНОСНО: Писмо от Валентин Брайков – представляващ „Рила Дев” ООД в България относно „Белведере-2”.

КОМИСИЯТА ПО ПРАВНИ ВЪПРОСИ
Р Е Ш И:

10.1. Изпраща писмото от Валентин Брайков – представляващ „Рила Дев” ООД в България на и.ф. председател на Софийски градски съд за проверка и отговор в двуседмичен срок.

11. ОТНОСНО: Решение на Комисия „Бюджет и финанси” от 11.03.2015 г. относно писмото на г-жа Соня Янкулова – съдия във Върховен административен съд за определяне на процент за трудов стаж и професионален опит.

КОМИСИЯТА ПО ПРАВНИ ВЪПРОСИ
Р Е Ш И:

11.1. Г-жа Соня Янкулова е възстановена на длъжността „съдия” във ВАС с решение на ВСС по протокол № 29/2009 г., на основание чл. 195, ал. 2 от ЗСВ с правните последици на запазване статуса на съдия към датата на освобождаването й от длъжност /статут, ранг и възнаграждение/. При това положение следва да бъдат отчетени и настъпилите за периода на заеманата от нея длъжност по чл. 195, ал. 3 от ЗСВ промени в определянето на допълнителното трудово възнаграждение за трудов стаж и професионален опит, като неговият размер в процент се определи към датата, на която е постановено решението на ВСС по протокол № 25/18.07.2007 г. 
11.2. Да се изпрати писмо на г-жа Соня Янкулова – съдия във ВАС.

ДОПЪЛНИТЕЛНИ ТОЧКИ:

12. ОТНОСНО: Писмо от Министерство на правосъдието с молба за съдействие при реализиране на пилотен модел за прилагане на изискванията на чл. 22 от Директивата за изготвяне на индивидуална оценка на пострадалото лице, която да послужи за взимане на мерки за защита и закрила на жертвите от вторична и повторна виктимизация, както и от натиск, сплашване и саморазправа, докато участват в правни процедури, и готовност за включване в работна среща и предоставяне на допълнителна информация.

КОМИСИЯТА ПО ПРАВНИ ВЪПРОСИ
Р Е Ш И:
	12.1. Възлага на експертите към комисията да организират среща с представител на Министерство на правосъдието, с цел уточняване на исканото съдействие.

13. ОТНОСНО: Писмо от председателя на Административен съд гр. Велико Търново, във връзка с измененията на осигурителното право в сила от 2015 г. относно условията за пенсиониране по общия ред, за становище.

КОМИСИЯТА ПО ПРАВНИ ВЪПРОСИ
Р Е Ш И:
	
13.1. Няма пречка магистрати, които отговарят на условията за пенсиониране /осигурителен стаж и възраст, формиращи максималния брой точки/ по чл. 94 от КСА, да упражнят правото си на пенсиониране.
13.2. Решението да се изпрати на Административен съд гр. Велико Търново.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
  		          С. Харитонова

Сътрудник на КПВ:
                               М. Георгиева